kardosdrur/scandi-wiki huggingface dataset:
Fridtjof Joensen

Fridtjof Joensen født den 03-09 1920 í Mikladalur, død 19-07 1988 i Tórshavn, var en færøsk billedhugger. Hans forældre var Poul J. og Bernhardina Johansen. Han blev den 30.08 1952 gift i Klaksvík med Karin Eliasen (1922-1974). 

Fridtjof Joensen blev 1945 uddannet som maskinmester på Motorfabrikken Tuxham A/S i København. Han sejlede i flere år som maskinmester på trawlere og arbejdede som smed, men brugte også en del af sin fritid til at skære figurer i træ. Fra 1967 til 1970 var han elev på Det Kongelige Danske Kunstakademis billedhuggerskole i København under Mogens Bøggild. Joensen skildrede blandt andet fiskernes og bøndernes arbejde i relieffer i træ eller af sammensatte materialer. I flere bygder og byer på Færøerne kan man se Joensens skulpturer og relieffer, hvoraf mange er mindesmærker over druknede søfolk. De fleste er naturalistiske figurgrupper, støbt i bronze. Han har endvidere udført en række portrætbuster. I 1980erne arbejdede han mere frit og eksperimenterende, som blandt andet kom til udtryk i skulpturer smedet i jern, stål, kobber eller aluminium. Han har også udført dekorative collager af sammensatte materialer, og i en række nonfigurative skulpturer har han også eksperimenteret med kubistiskegrundformer.

Udstillinger 

 Norðoyastevnuframsýningin 
 1960, 1962-64, 1966, 1968-71, 1975, 1978-79, 1981, 1987 Tórshavn. 
 Forår 1968 Charl. 
 1970 Færøsk kunst, Bergens Kunstforening. 
 1971 Skulptur i Eventyrhaven og Rådhushallen i Odense. 
 1976 Færøsk Kunst, Den frie Udstillingsbygning. 
 1976-77 Sammenslutningen af Danske Kunstforeninger, Nordjyllands Kunstmuseum

Værker 

 Fletting (figurgruppe i, fyrretræ, relief 1967, Føroya Banki). 
 Kvinnuhøvur (fyrretræ, 1970, Listasavn Føroya). 
 Moder og og barn (fyrretræ, 1987, smst.).

Mindesmærker, skulpturer 

 Moder og barn og barn (figurgruppe, bronze, 1975, Eiði). 
 Tørvefolk (figurgruppe, bronze 1975, Rituvík). 
 Børn og både (figurgruppe, bronzerelief, 1976, Klaksvík). 
 Mindesmærke i Vágur (Kvinna við róðuri, (kobber, 1977, Vágur). 
 Mindesmærke i Gjógv.

Ekstern henvisning og kilde 
 Weilbachs Kunstnerleksikon  

Billedhuggere fra Færøerne
Mongoler

Mongoler og tyrkiske folkeslag som var dem nært beslægtede, boede i 1100-tallet i det som nu er Mongoliet, samt dele af Sibirien og det nordvestlige Kina. Mongolerne havde igennem århundreder og op til slutningen af 1100-tallet været opdelt i nomadiske stammer og de var ofte i blodige fejder med hinanden. 

Omkring år 1200 forenedes et antal mongolske stammer og dannede den første statsdannelse under ledelse af Djengis Khan (1160'erne-1227). Djengis Khan blev i 1206 udråbt til hersker, og med sin nye titel drog han ud på store erobringer. Han erobrede store dele af Asien og Europa; hans erobringer nåede hele vejen op til grænsen til Østrig. Mongolerne havde klare regler. Der var religionsfrihed, men der var også dødsstraf for spionage, tyveri, desertering og ægteskabsbrud. 

Hemmeligheden ved de mongolske erobringer var den specielle mongolske hest. Hver rytter red en hest og trak to heste efter sig, rytteren skiftede mellem hestene for at de aldrig skulle være trætte. De mongolske ryttere havde også en effektiv postombæring der blev kaldt Urton-systemet: hver 30-40 km var der en ny hestestation hvor de fik nye friske heste. Det gjorde at det var den samme rytter der fortsatte på nye heste hele tiden. 

Efter Djengis Khans død blev hans rige opdelt til hans fire sønner som måtte styre hver deres del. Hans barnebarn Kublai Khan (1215-1294) erobrede Kina og grundlagde det Kinesiske dynasti "Yuan". 

Her blev det mongolske skriftsprog og kultur udviklet. Mongolerne kunne dog ikke til sidst holde sammen på det hele og endte med at falde gradvist tilbage det hvor de kom fra.

Eksterne henvisninger
Eskhol National Park

Eshkol National Park (Hebræisk: גן לאומי אשכול) er en nationalpark i det det nordlige Negev, Israel, nær Gaza. Den 355 ha store park indeholder plæner og skyggefulde picnicområder og har i sin midte den største kilde i Wadi Ghazzeh eller  HaBesor afvandringsområdet, som på hebræisk kaldes Ein HaBesor, mens det på arabisk hedder Ein Shellal. Kilden får sit vand fra det grundvandslag, som løber nær overfladen og som får sit vand fra vandet, der falder om vinteren.

Øst for kilderne dominerer højen Khirbet Shellal landskabet. Ved Shellal opdagede ANZAC tropper under 1. Verdenskrig i forbindelse med det Andet slag om Gaza et smukt mosaikgulv, som afbilder en masse forskellige dyr, og er en del af ruinerne af en  byzantinsk kirke. Mosaikken er i dag udstillet på Australian War Memorial i Canberra. Shellal ligger ca. 3 km nordøst og hinsides Nahal Besor/Wadi Ghazzeh dalen fra et mere berømt bibelsk arkæologisk fundsted, Tell el-Farah (Syd).

Henvisninger

Eksterne kilder 
 Jewish National Fund, The Besor Park and Route 
 Paul Daley, a detailed rendering of how the Shellal Mosaic was found and removed 
 Victoria University of Wellington, The New Zealanders in Sinai and Palestine: The Shellal Mosaic 

Israels geografi
Nationalparker
Lezginere

Lezginere er en af nationaliteterne i Republikken Dagestan, i Kaukasus i Den Russiske Føderation, samt det nordøstlige Aserbajdsjan. Lezgineres sprog tilhører den nordøstlige-kaukasiske sprog, sproget er beslægtet med avarisk og længere ude tjetjensk. Ifølge folketællingen fra 2010 boede der  i Rusland. Ifølge Ethnologue fandtes der i alt  lezginsk talende i 2010.

Flertallet af lezginere er sunnimuslimer.

Noter

Eksterne henvisninger 

Folkeslag i Rusland
Republikken Dagestan
Folkeslag i Aserbajdsjan
Folkeslag i Kaukasus
Siebeneichen

Siebeneichen er en kommune i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Siebeneichen ligger ca. 15 km nord for Lauenburg og omkring 37 km øst for Hamborg.
Kommunen ligger på vestbredden af Elbe-Lübeck-Kanal, og der er færge over til kommunen Fitzen på kanalens østbred.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Pixeline Skolehjælp: Lær om Vikingerne – Kongekampen

Pixeline Skolehjælp: Lær om Vikingerne – Kongekampen  er det sekstende spil i Pixeline Skolehjælp serien. Spillet er fra 2008 og er udgivet af Krea Media.

Spillet starter med at Pixeline rejser rundt sammen med lillebror og Mumle, for at hjælpe Svend Tveskæg med at komme tilbage på tronen. For at Svend kan komme tilbage skal man bruge ti kongsting, som Pixeline skal hjælpe med at fremskaffe. Dette gøres blandt andet ved at samle penge ind som man kan købe gaver, og som man kan bestikke herskerne med. Samtidig med skal også besejer dem i en dyst for at få en kongsting. Pengene kan man blandt andet få ved at kæmpe med de forskelige hersker, og handle med sine vare på markedet.

Mens man rejser rundt med Pixeline på vikinge togt rundt omkring i europa. Fortæller Pixeline historien om de forskelige byer man besøger, samt kulturen og dagligdagen, og hvordan vikingerne levede dengang.

Til sidst når man har samlet alle kongstingene og givet dem til Svend, bliver Svend Tveskæg genindsat på tronen.

Referencer 

Lær om Vikingerne - Kongekampen
Computerspil fra 2008
Valravn (album)

Valravn er debutalbummet fra det danske folktronicaband Valravn. Det blev udgivet i den 17. oktober 2007. Det består af fortolkede version af traditionelle nordiske folkemelodier. Albummet blev positivt modtaget af anmelderne og modtog flere nomineringer ved Danish Music Awards Folk.

Indhold 
Albummet består af forskellige traditionelle nordiske folkemelodier og enkelte nye sange. Det sidste navngivne nummer på CD'en, "Harra Pætur Og Elinborg", blev efterfulgt af 10 minutters stilhed, hvorefter der følger et kort, unavngivet nummer på lidt over 2 minutter.

En af de traditionelle danske melodier er "Drømte Mig En Drøm", der er den ældste folkevise i Norden, hvor man har brugt noder.

Sangen "Òlavur Riddararós" er en færøsk folkemelodi, der også er blevet indspillet af det færøske heavy metalband Týr på deres album Eric the Red fra 2003.

Modtagelse 
Albummet blev positivt modtaget, og det fik fire ud af seks stjerne i musikmagasinet GAFFA. AllMusics anmelder Chris Nickson skrev at gruppen "formår at skabe den perfekte balance mellem fortid og fremtid" og at "den slags musik, der kan lokke unge ind i folkemusik". Han sluttede af med at kalde det "en vinder" og gav fire ud af fem stjerner.

Ved Danish Music Awards Folk i 2008 blev Valravn nomineret til til "Årets danske album". Samtidig blev gruppen også nomineret til "Årets danske artist (nutidig)" og "Årets danske debut" for albummet.

Spor 
 "Hedebys" (traditionel dansk) - 4:27
 "Drømte Mig En Drøm" (traditionel dansk) - 3:55
 "Krummi" (traditionel islandsk) - 4:00
 "Svend I Rosengaard" (traditionel dansk)" - 4:40
 "Marsk" - 5:14
 "Vallevan" (traditionel svensk) - 3:57
 "Under Bølgen Blå" (tradition dansk) - 3:34
 "Òlavur Riddararós" (traditionel færøsk) - 3:04
 "Kom Alle Væsener" - 4:35
 "Bialowieska" - 5:00
 "Harra Pætur Og Elinborg" (traditionel færøsk) - 7:42
 [Hidden track] - 2:10

Personel 
 Anna Katrin Egilstrøð (sang, santur, sansula, percussion, sampler)
 Juan Pino (davul, cajón, e-bow, dulcimer, percussion, sampler, sang)
 Christopher Juul (keyboard, sampler)
 Søren Hammerlund (drejelire, mandola, bouzouki, nøgleharpe, sampler)
 Martin Seeberg (viola, cello, fløjter, lyre, jødeharper, sang)

Referencer

Eksterne henvisninger 
 Valravn - Valravn på Discogs

Valravn-album
Debutalbum fra 2007
Debutalbum fra Danmark
Koder på snor

Koder på snor er det andet studiealbum fra det danske folktronicaband Valravn. Det blev udgivet i den 13. september 2009.
 
Albummet blev bedre modtaget er debutalbummet, og det fik fem ud af seks stjerne i musikmagasinet GAFFA.
Til Danish Music Awards i 2010 blev Martin Seeberg nomineret til prisen "Årets Danske Folk Musiker/Vokalist" for sangen "Koder På Snor".

Spor 
 "Koder På Snor" - 7:13
 "Kelling" - 4:47
 "Sjón" - 4:33
 "Kraka" - 3:49
 "Seersken" - 3:35
 "Fuglar" - 4:40
 "Kroppar" - 5:37
 "Lysabild" - 5:33
 "Farin Uttan At Verđa Vekk" - 7:29

Personel 
 Anna Katrin Egilstrøð (sang, santur, sansula, percussion, sampler)
 Juan Pino (davul, cajón, e-bow, dulcimer, percussion, sampler, sang)
 Christopher Juul (keyboard, sampler)
 Søren Hammerlund (drejelire, mandola, bouzouki, nøgleharpe, sampler)
 Martin Seeberg (viola, cello, fløjter, lyre, jødeharper, sang)

Referencer

Eksterne henvisninger 
Valravn - Koder på snor på Discogs

Valravn-album
Album fra 2009
Re-Cod3d

Re-Cod3d er det tredje album fra det danske folktronicaband Valravn. Albummet er et remixalbum, og det blev udgivet i 2011. Det blev gruppens sidste album, da flere medlemmer forlod bandet i 2011, og den senere gik i opløsning i 2013.

Re-Cod3d består af numre fra Valravns to tidligere, der er blevet remixet eller genindspillet af forskellige kunstnere. Dette tæller bl.a. Søren Bendixen fra Sorten Muld og Kenneth Bager.

Albummet blev godt modtaget af anmelderne, og det fik fem ud af seks stjerne i musikmagasinet GAFFA.

Spor 
 "Koder På Snor" (ORKA Remix) - 4:12
 "Kelling" (Midi Lidi Remix) - 5:03
 "Farin Uttan At Verda Vekk" (Carmen Rizzo Remix) - 4:39
 "Kroppar / Stand Up" (Omnia Remake) - 4:07
 "Marsk" (Pawel Rychert (Pchelki) Remix) - 5:19
 "Seersken" (Transglobal Underground Remix) - 5:16
 "Under Bølgen Blå" (Søren Bendixen Remix) - 7:03
 "Kraka" (The Kenneth Bager Experience Remix) - 6:12
 "Sjón" (Euzen Remake) - 6:09
 "Koder På Snor" (Faun Remix) - 6:21

Personel 
 Anna Katrin Egilstrøð (sang, santur, sansula, percussion, sampler)
 Juan Pino (davul, cajón, e-bow, dulcimer, percussion, sampler, sang)
 Christopher Juul (keyboard, sampler)
 Søren Hammerlund (drejelire, mandola, bouzouki, nøgleharpe, sampler)
 Martin Seeberg (viola, cello, fløjter, lyre, jødeharper, sang)

Referencer

Eksterne henvisninger 
Valravn - Re-Cod3d på Discogs

Valravn-album
Album fra 2011
Gleason score

Gleason score er et diagnoseværktøj, som bruges til evaluere prognose og behandling for mænd med prostatakræft, baseret på biopsiprøver af prostata. Gleason score er baseret på mikroskopisk vurdering af en vævsprøve fra prostata, idet man graduerer mikroskopiobservationerne, som en sum af den primære (dominerende) og den sekundære type celler. Gradueringen går i begge tilfælde fra 1 til 5. Den samme Gleason score kan derfor angives i en patientjournal som Gleason 3/4 eller Gleason 7. Cancer med en høj Gleason score er mere aggressiv og har en dårligere prognose.

References 

Urologi
Skovbær

Skovbær  er en betegnelse for (smagen af) flere forskellige slags røde/lilla/blå bær som f.eks jordbær, hindbær, brombær, blåbær, solbær og ribs som (i princippet) vokser i skoven. Ordet er primært en salgsbetegnelse der har vundet indpas i både produktnavne og opskrifter.

Skovbær bruges ofte i madlavning og desserter. De anvendes i kager, tærter og i marcipan. Desudoven findes der såvel yoghurt som te med skovbærsmag.

Ordet har ingen botanisk betydning, men på svensk har bølle-slægten (blåbärssläktet eller odonsläktet) tidligere været kendt som skogsbär. På andre sprog er skovbær-begrebet lige så vagt defineret som på dansk. På fransk kendes disse bær således som fruits rouges (røde frugter).

Bær
Konservering af madvarer
Grumman S-2 Tracker

Grumman S-2 Tracker er et amerikansk hangarskibsbaseret antiubådsfly, som var i aktiv tjeneste fra 1954 til 1976 hos United States Navy. Flyet blev udviklet og bygget af Grumman. Der var i alt 40 varianter af flyet, som blev fremstillet i 1284 eksemplarer. Udover USA, købte 14 nationer flyet til militært brug, hvor Argentina og Brasilien i februar 2016 var de eneste som stadigvæk havde Grumman S-2 i aktiv tjeneste.

Eksterne henvisninger 

The S-2 Tracker Museum

United States Navy
Hangarskibsfly
Maritime patruljefly
Militærfly fra USA
Grumman-fly
Etableret i 1952
2-motors propelfly
Usbekere

Usbekere (O'zbek, pl. O'zbeklar) er den største tyrkisk etniske gruppe i Centralasien. De ugør flertalsbefolkningen i Usbekistan, men findes også som en minoritetsgruppe i Afghanistan, Tadsjikistan, Kirgisistan, Kasakhstan, Rusland, Turkmenistan og Kina. Usbekisk diasporasamfund findes i bl.a. Tyrkiet og Pakistan.

Etymologi 

Oprindelsen til usbekernes navn er omstridt. Et synspunkt hævder, at det er et eponym opkaldt efter Uzbeg Khan, også kendt som Oghuz Khagan, Usbeg Khan og Oghuz Beg, og at ordet usbekisk stammer fra navnet Oghuz Beg.

Et andet synspunkt hævder, at navnet betyder uafhængig eller herre, fra O'z (selv-) og den tyrkiske titel Bek/Bey/Beg. En tredje teori hævder, at udtalen af Uz kommer fra en af de Oghuz-tyrkere kendt under forskellige betegnelser som Uz eller Oguz forenet med ordet Bey eller Bek som dannede ordet Oguz-Bey, der betyder "leder af en Oguz."

Historie 

De fleste usbekere er muslimer, overvejende sunnier. Folket i det, der i dag er Usbekistan konverterede til islam i 700-tallet da arabiske tropper invaderede området og fortrængte zarathustrianismen, buddhismen og den syrisk-ortodokse kristendom. Arabernas sejr over kineserne i slaget ved Talas (det nuværende Taraz i Kasakhstan, nordøst for Tasjkent) år 751 sikrede islams dominans i det tyrkiske Centralasien. Under sovjettiden svækkedes islams stilling blandt usbekerne i Usbekistan og de øvrige sovjetrepublikker, men Sovjets opløsning har ledt til fornyet intresse for islam siden 1991.

Noter 
Noter

Kilder

Eksterne henvisninger
Erling Eidem

Erling Eidem (født 23. april 1880, Göteborg, død 14. april 1972, Vänersborg) var en svensk, lutheransk gejstlig. Han var ærkebiskop af Uppsala fra 1931 til 1950. Eidem viede i 1935 prinsesse Ingrid og kronprins Frederik i Storkyrkan.

Eksterne henvisninger 

Gejstlighed
Teologer fra Sverige
Svenske ærkebiskopper
Biskopper fra Sverige
Personer fra Göteborg
Svenskere i 1800-tallet
Svenskere i 1900-tallet
Æresdoktorer ved University of Oxford
FDM Sport

FDM Sport er en dansk motorsportsserie, der blev kørt for første gang i 2016-sæsonen. Den består af 20 biler, som alle ejes af FDM, ligesom foreningen også står som arrangør af serien. FDM Sport fungere som support for Danmarks største serie, Danish Thundersport Championship (DTC).

Historie 
Efter et fælles ønske fra FDM og Aquila Racing Cars om at skabe en bil og en løbsserie, der kunne gøre overgangen fra gokart til større og kraftigere biler nemmere økonomisk, skabte man bilen Aquila Synergy, som gør serien blandt de billigste at deltage i. Aldersgrænsen for deltagelse er sat ned til 14 år, mens der ingen øvre grænse er. 

Hver bil kostede i den første sæson 170.000 kr. plus moms for én sæson, hvor arrangørerne garanterede otte løbsdage, samt to træningsdage på Jyllandsringen. Løbene skulle køres på Jyllandsringen, Ring Djursland og Vålerbanen i norske Våler i Hedmark.

Serien, bilerne og kørerne blev officielt præsenteret på motorshowet Life on Wheels i Messecenter Herning i dagene 5-7. februar 2016. I september blev Max Klinkby-Silver kåret som samlet vinder af den første sæson i FDM Sport.

Bilerne 
Den danske virksomhed Aquila Racing Cars har udviklet chassiset på de 20 biler i feltet, med mekaniske og elektriske dele fra mikrobilen Toyota Aygo. De har alle en vægt på 380 kg, tre cylindere og 81 hestekræfter. 

Teknikken og motoren kommer fra brugte biler, som er blevet skadet, hvilket er med til at holde de samlede omkostninger nede. Dele fra Citroën C1 og Peugeot 107 kan også anvendes, da de er identiske med Aygo'en.

Bilerne har base på FDM Jyllandsringen, og bliver serviceret af DTC-teamet AD Racing. Hverken kører eller teams må selv skrue på deres bil imellem løbene, for at sikre ensartethed blandt bilerne, så det er kørernes evner der bliver afgørende for resultaterne, og ikke materiellet.

Referencer

Eksterne henvisninger 
 FDM Sports officielle hjemmeside 

Bilsport
Sport
Etableret i 2016
Hyponatriæmi

Hyponatriæmi (saltmangel) også kaldet vandforgiftning er en tilstand, hvor kroppen har en mangel af natrium. Mangel på salt kan føre til kramper i musklerne.

Tilstanden opstår, når der er en ubalance mellem mængden af vand og elektrolytter i kroppen, især natrium. Det kan forekomme, hvis man drikker meget store mængder vand på kort tid uden at erstatte de tabte elektrolytter. Hyponatriæmi kan være farligt og i alvorlige tilfælde forårsage symptomer som kvalme, opkastning, hovedpine, forvirring, kramper og endda koma eller død.

Et tegn på hyponatræmi i husdyr er, at dyret slikker på genstande af metal og træ.

Referencer

Se også 
 Hypernatriæmi 

Mangelsygdomme
Andreas Halskov

Andreas Kakiou Halskov (født 27. maj 1981 i Odense) er en dansk fagbogsforfatter og tv-kommentator. Han er cand.mag. i filmvidenskab og engelsk.

Andreas Halskov fungerede i perioden 2011-2016 som filmekspert ved Tv2’s GO' Morgen Danmark.

Desuden er han ekstern lektor ved Aarhus Universitet og adjunkt i engelsk og mediefag ved Egaa Gymnasium. Han har undervist, holdt foredrag og udgivet artikler om film og medier, herunder i tidsskrifter som P.o.v., Cut!, AngloFiles, Soundvenue og Kosmorama.

Halskov har også fungeret som ekspert i diverse medier (fx DR2, P1, P3, P4, Radio 24/7, TV2 News, Politiken, JP og Børsen).

Han skriver om film og tv på sin egen blog, Det røde rum'.

Andreas Halskov er gift med Helle Halskov, med hvem han har to børn. Han er nevø af den tidligere formand for Dansk Magisterforening, Ingrid Stage, og fætter til den tidligere landsholdspiller i håndbold, Bo Stage, og til forfatterne Lars Halskov og Jens Peter Kaj Jensen.

 Monografier 
 Paradoksets kunst, Turbine, 2014.
 TV Peaks: Twin Peaks and Modern Television Drama, Syddansk Universitetsforlag, 2015.
 Død over Hollywood - Eksistentielle spor i New Hollywood-filmen, Kosmos-serien, Antipyrine, 2017.
 Remakes, sequels og serialisering, Samfundslitteratur, 2019.
 Beyond Television - TV Production in the Multiplatform Era, Syddansk Universitetsforlag, 2021.

 Medforfatter til 
 Et fejlæstetisk univers, 2011, Maks, (red. Marie Boye Thomsen)
 MedierNu – Massemedier og meningsdannelse, Systime 2011.
 Et fejlæstetisk univers, 2011, (red. Marie Boye Thomsen).
 Fjernsyn for viderekomne – de nye amerikanske tv-serier, Turbine 2011, (red. Jakob Isak Nielsen, Andreas Halskov og Henrik Højer).
 Guldfeber – på sporet af Oscarfilmen, Turbine 2013, (red. Andreas Halskov, Henrik Højer og Thomas Schwartz Larsen).
 Helt til grin - audiovisuel komik på tværs af medier, VIA Film & Transmedia, 2016, (red. Andreas Halskov, Henrik Højer og Thomas Schwartz Larsen).
 VAMPYR, Lindhardt & Ringhof, 2017 (s.m. Henrik Rytter)
 TV-analyse, Systime Academic, 2018 (red. Gunhild Agger, Jørgen Riber Christensen og Louise Brix Jacobsen)
 Serierejser (TV Travels), 2019: dokumentarserie lavet i samarbejde med HBO Nordic og VES (medskaber: Kim Sørensen, kamera og redigering: Jan Oxholm og Lasse Lorenzen)
 Streaming for viderekomne, VIA Film & Transmedia, (red. Andreas Halskov, Mathias Bonde Korsgaard, Jakob Isak Nielsen, Henrik Højer og Thomas Schwartz Larsen)
 Global TV Horror'', University of Wales Press, 2020 (in press), (red. Stacey Abbott og Lorna Jowett)

Referencer

Eksterne links 
 Anmeldelse af Paradoksets kunst i Politiken
 Interview i Aarhus Stiftstidende

 Anmeldelse af TV Peaks in Critical Studies in Television

 Anmeldelse af TV Peaks i Los Angeles Review of Books

 Anmeldelse af Remakes, sequels og serialisering i Scenekunst

Faglitterære forfattere fra Danmark
Personer fra Odense
Dansksprogede forfattere fra Danmark
Mandlige forfattere i det 21. århundrede
George Fochive

George Fochive (født 24. marts 1992 i Washington D.C.) er en amerikansk fodboldspiller, der siden februar 2016 har spillet for den danske klub Viborg FF. Før var han i Major League Soccer-klubben Portland Timbers.

Karriere

Amatør 
Fochive begyndte at spiller collegefodbold i 2010 hos Hawaii Pacific University. Her var han i to år, inden han skiftede til University of Connecticut. I 2011 og 2012 fik han kampe for Premier Development League-klubben Real Maryland Monarchs.

Professionel

USA 
Den 21. januar 2014 blev George Fochive i MLS' SuperDraft, draftet i 3. runde af klubben Portland Timbers. 25. februar samme år skrev han kontrakt med klubben, hvorefter han blev udlånt til Sacramento Republic FC.

Viborg FF 
Fochive var i januar 2016 til prøvetræning hos den danske superligaklub Viborg FF i én uge, hvor han blandt andet deltog i en træningskamp mod Skive IK, med efterfølgende ros fra cheftræner Johnny Mølby. 2. februar valgte klubben så at købe Fochive fri af kontrakten med Portland Timbers, og efterfølgende lave en aftale gældende til 31. december 2018.

Han fik debut for klubben 5. marts 2016 på udebane mod Hobro IK, da han blev indskiftet i det 76. minut hvor han afløste Jeppe Grønning. På dette tidspunkt førte Viborg kampen 6-0, som også blev kampens resultat.

Referencer

Eksterne henvisninger 

 Superligastatistik på danskfodbold.com
 Spillerprofil på mlssoccer.com

Personer fra Washington D.C.
Fodboldspillere fra USA
Fodboldspillere fra Portland Timbers
Fodboldspillere fra Viborg FF
Sognsvann Station

Sognsvann Station (Sognsvann stasjon) er en metrostation, der er endestation for Sognsvannsbanen på T-banen i Oslo. Stationen ligger ved Norges idrettshøgskole og Riksarkivet i kvarteret Kringsjå nær Nordmarka og søen Sognsvann. Mellem stationen og søen ligger der en stor parkeringsplads.

Eksterne henvisninger

Noter 

T-banestationer i Oslo
Etableret i 1934
Kringsjå Station

Kringsjå Station (Kringsjå stasjon) er en metrostation på Sognsvannsbanen på T-banen i Oslo. Stationen ligger lige ved Kringsjå studentby og Fjellbirkeland studentby. Desuden ligger Olympiatoppen og Riksarkivet i gåafstand.

Eksterne henvisninger 

T-banestationer i Oslo
Etableret i 1934
Holstein Station

Holstein Station (Holstein stasjon) er en metrostation på Sognsvannsbanen på T-banen i Oslo. Stationen er opkaldt efter husmandsstedet Holsteen, der lå lige vest for krydset mellem Carl Kjelsens vei og Peder Ankers vei.

Eksterne henvisninger 

T-banestationer i Oslo
Etableret i 1941